CELEX: C2007/235/40
Language: hu
Date: 2007-10-06 00:00:00
Title: T-300/07. sz. ügy: 2007. július 31-én benyújtott kereset – Evropaiki Dynamiki kontra Bizottság

6.10.2007   
            
            
               HU
            
            
               Az Európai Unió Hivatalos Lapja
            
            
               C 235/22
            
         2007. július 31-én benyújtott kereset – Evropaiki Dynamiki kontra Bizottság
   (T-300/07. sz. ügy)
   (2007/C 235/40)
   Az eljárás nyelve: angol
   Felek
   
      Felperes: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Athén, Görögország) (képviselő: N. Korogiannakis ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a Bizottság Informatikai Főigazgatóságának azon határozatát, amellyel 2007. május 21-i levelében elutasította a felperesnek a „Your Europe” portál igazgatása és kezelése (HL 2006/S 143-153057) céljából kiírt ENTR/05/078. sz., „YOUR EUROPE” 1. tétel (Szerkesztési munkák és fordítások) ajánlattételi felhívásra benyújtott ajánlatát (1. tételről szóló határozat), és a megbízást a sikeres ajánlattevőnek ítélte oda;
            
         
               —
            
            
               Az Elsőfokú Bíróság semmisítse meg a Bizottság (DIGIT) azon határozatát, amellyel 2007. július 13-i levelében elutasította a felperesnek a „Te Európád” Portál igazgatása és kezelése (HL 2006/S 143-153057) céljából kiírt ENTR/05/078. sz., „YOUR EUROPE” 2. tétel (Infrastruktúra-menedzsment) ajánlattételi felhívásra benyújtott ajánlatát (2. tételről szóló határozat), és a megbízást a sikeres ajánlattevőnek ítélte oda;
            
         
               —
            
            
               Az Elsőfokú Bíróság kötelezze a Bizottságot (DIGIT), hogy a szóban forgó ajánlattételi eljárás alatt keletkezett kár miatt 1 125 000 euró (1. tétel) és 825 000 euró (2. tétel) összegű kártérítést fizessen a felperesnek;
            
         
               —
            
            
               Az Elsőfokú Bíróság kötelezze a Bizottságot (DIGIT) a felperesnek a jelen keresettel kapcsolatban felmerült összes költsége és kiadása viselésére, keresetének elutasítása esetén is.
            
         Jogalapok és fontosabb érvek
   A keresetének alátámasztására azzal érvel, hogy a „Your Europe” Portál igazgatása és kezelése (HL 2006/S 143-153057) céljából kiírt ENTR/05/078. sz., „YOUR EUROPE” 1. tétel (Szerkesztési munkák és fordítások) ajánlattételi eljárás és a „Your Europe” Portál igazgatása és kezelése (HL 2006/S 143-153057) céljából kiírt ENTR/05/078. sz., „YOUR EUROPE” 2. tétel (Infrastruktúra-menedzsment) ajánlattételi eljárás keretében az Európai Bizottság Informatikai Főigazgatósága, mint ajánlatkérő hatóság nem teljesítette a költségvetési rendeletben (1), annak végrehajtási szabályában és a 2004/18/EK irányelvben (2) előírt kötelezettségeket, valamint az átláthatóság és az egyenlő elbánás elvét.
   A felperes továbbá azt állítja, hogy az ajánlatkérő hatóság ajánlatának elutasításához vezető több nyilvánvaló értékelési hibát követett el. Ezenkívül az ajánlatkérő hatóság nem teljesítette az indoklási kötelezettségét és különösen azt a kötelezettségét, hogy a felperest a sikeres pályázók viszonylagos előnyeiről tájékoztassa.
   A felperes kéri az Elsőfokú Bíróságtól, hogy semmisítse meg az Európai Bizottságnak a felperes ajánlatát elutasító és a megbízást a sikeres ajánlattevőnek ítélő határozatát, és hogy az alperest kötelezze az eljáráshoz kapcsolódó költségek viselésére, keresetének elutasítása esetén is. Másodlagosan, ha a szerződést a Bíróság határozatának időpontjában már végrehajtották vagy már nem lehetséges a határozat megsemmisítése, a felperes 1 125 000 euró (1. tétel) és 825 000 euró (2. tétel) összegű kártérítést kér az EK 235. és az EK 288. cikkel összhangban.
   
      (1)  A Tanács 1605/2002/EK, Euratom rendelete (2002. június 25.) az Európai Közösségek általános költségvetésére alkalmazandó költségvetési rendeletről (HL L 248., 1. o.; magyar nyelvű különkiadás 1. fejezet, 4. kötet, 74. o.).
   
      (2)  Az Európai Parlament és a Tanács 2004/18/EK irányelve (2004. március 31.) az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról (HL L 134., 114. o.; magyar nyelvű különkiadás 6. kötet, 7. fejezet, 132. o.).